Avstraliyada timsoh boshi to‘la muzlatgich topildi

Avstraliyaning Xampi Du shahrida (Shimoliy hudud) bir guruh o‘smirlar kamida 50 ta taroqsimon timsoh boshi joylangan tashlandiq muzlatgich topib oldi. Bu haqda ABC News xabar bermoqda.

Shimoliy hududda timsohlarni uy jonivorlari sifatida boqish mumkin va mahalliy aholining bir qismi bunday imkoniyatdan foydalanadi. Mintaqada timsoh terisiga talab katta, uning savdosi hajmi 20 million dollarga baholanadi. Timsoh boshi esa ko‘pincha sayyohlarga esdalik sovg‘asi sifatida sotiladi.
Mazkur holat yuzasidan mahalliy politsiya surishtiruv ishlarini boshladi.